ત્યારબાદ એજન્ડાના કામો અંગે પાલિકાના વિપક્ષના નેતા અમિતભાઈ રબારી સહિત છ સભ્યોએ એજન્ડાના કામોનો લેખિત વિરોધ કરતાં જણાવ્યું હતું કે, નગરપાલિકાના પ્રમુખ તેમજ ચીફ ઓફિસર દ્વારા બિન મહેકમના કર્મચારીઓને નગરપાલિકાની પૂર્વમંજૂરી વિના પગાર ગેરકાયદેસર રીતે ચૂકવવામાં આવ્યા છે તેમજ પાલિકાની માલિકીના ટ્રેકટર અને વાહનોનો પ્રમુખ અને સત્તાધારી જૂથના સભ્યો દ્વારા પોતાના અંગત ઉપયોગ કરવા માટે દૂર ઉપયોગ કરાય છે તેમજ ટ્રેકટર તેમજ પ્રમુખના વાહનમાં પણ ડિઝલનો ખર્ચ પાલિકામાંથી ચૂકવાય છે.